Document ID: /roh_data/filtered/fineweb-2-filterrobots_roh.jsonl.gz/34100

L'Uffizi da sanadad appellescha urgentamain d'observar vinavant las reglas da distanza e d'igiena. Actualmain sajan 11 persunas en isolaziun ed 135 en quarantina, trais sajan ospitalisadas.
Mascras enstagl da visiers da plastic
Quai che dat spezialmain en egl: Er persunas che purtavan in visier da plastic per sa proteger, sajan vegnidas infectadas. Tenor la media chantunala, Marina Jamnicki, na protegian quests visiers betg avunda. Ils visiers dettian in faus sentiment da protecziun. Als manaschis che sajan sa fidads dals visiers, recumonda la media da surlavurar lur concepts da protecziun. Sche la distanza da 1,5 meters na po betg vegnir resguardada vegni recumandà da purtar ina mascra.